2017. gada 4. jūlijā Noteikumi Nr. 391

Rīgā (prot. Nr. 33 5. §)

**Grozījums Ministru kabineta 2011. gada 1. februāra noteikumos Nr. 93 "Noteikumi par speciālo radiolīdzekļu izmantošanas kārtību un tehniskajām prasībām to darbībai"**

Izdoti saskaņā ar
Elektronisko sakaru likuma
54. panta otro daļu

Izdarīt Ministru kabineta 2011. gada 1. februāra noteikumos Nr. 93 "Noteikumi par speciālo radiolīdzekļu izmantošanas kārtību un tehniskajām prasībām to darbībai" (Latvijas Vēstnesis, 2011, 19. nr.; 2013, 134. nr.) grozījumu un izteikt 5. punktu šādā redakcijā:

"5. Īslaicīgu speciālo radiolīdzekļu izmantošanu nosaka un par to atbild:

5.1. valsts drošības iestādes (Satversmes aizsardzības birojs, Militārās izlūkošanas un drošības dienests, Drošības policija) – lai nodrošinātu ārvalstu augsta ranga amatpersonu drošību ierobežotās pasākumu norises vietās, eskortēšanas maršrutos vai citās nepieciešamajās vietās un novērstu terorisma vai diversijas aktus;

5.2. Nacionālie bruņotie spēki – lai novērstu un pārvarētu valsts apdraudējuma situācijas."

Ministru prezidents Māris Kučinskis

Satiksmes ministra vietā –

Ministru prezidenta biedrs,

ekonomikas ministrs Arvils Ašeradens